Κανονισμός (ΕΚ) αριθ. 1184/2003 της Επιτροπής

της 2ας Ιουλίου 2003

που τροποποιεί για εικοστή φορά τον κανονισμό (ΕΚ) αριθ. 881/2002 του Συμβουλίου για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 881/2002 του Συμβουλίου, της 27ης Μαΐου 2002, για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων που συνδέονται με τον Οσάμα Μπιν Λάντεν, το δίκτυο της Αλ Κάιντα και τους Ταλιμπάν και για την κατάργηση του κανονισμού (ΕΚ) αριθ. 467/2001 του Συμβουλίου για την απαγόρευση της εξαγωγής ορισμένων αγαθών και υπηρεσιών στο Αφγανιστάν, την ενίσχυση της απαγόρευσης πτήσεων και την παράταση της δέσμευσης κεφαλαίων και άλλων οικονομικών πόρων όσον αφορά τους Ταλιμπάν του Αφγανιστάν(1), όπως τροποποιήθηκε τελευταία από τον κανονισμό (ΕΚ) αριθ. 1012/2003 της Επιτροπής(2), και ιδίως το άρθρο 7 παράγραφος 1, πρώτη περίπτωση,

Εκτιμώντας τα ακόλουθα:

(1) Το παράρτημα Ι του κανονισμού (ΕΚ) αριθ. 881/2002 απαριθμεί τα πρόσωπα, τις ομάδες και τις οντότητες που αφορά η βάσει του εν λόγω κανονισμού δέσμευση κεφαλαίων και οικονομικών πόρων.

(2) Στις 25 Ιουνίου 2003, η επιτροπή κυρώσεων αποφάσισε να τροποποιήσει τον κατάλογο προσώπων, ομάδων και οντοτήτων που θα πρέπει να αφορά η δέσμευση κεφαλαίων και οικονομικών πόρων. Συνεπώς, το παράρτημα Ι πρέπει να τροποποιηθεί αναλόγως,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα Ι του κανονισμού (EΚ) αριθ. 881/2002 τροποποιείται σύμφωνα με το παράρτημα του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 2 Ιουλίου 2003.

Για την Επιτροπή

Christopher Patten

Μέλος της Επιτροπής

(1) ΕΕ L 139 της 29.5.2002, σ. 9.

(2) ΕΕ L 146 της 13.6.2003, σ. 50.

ΠΑΡΑΡΤΗΜΑ

Το παράρτημα Ι του κανονισμού (EΚ) αριθ. 881/2002 τροποποιείται ως εξής:

Οι παρακάτω καταχωρήσεις προστίθενται στον κατάλογο υπό τον τίτλο "Φυσικά πρόσωπα":

1. Youssef ABDAOUI (γνωστός και ως Abu ABDULLAH, ABDELLAH, ABDULLAH), Piazza Giovane Italia n. 2, Varese, Ιταλία. Τόπος γεννήσεως: Kairouan (Τυνησία). Ημερομηνία γεννήσεως: 4 Ιουνίου 1966.

2. Mohamed Amine AKLI [γνωστός και ως α) Mohamed Amine Akli, β) Killech Shamir, γ) Kali Sami, δ) Elias]. Τόπος γεννήσεως: Abordj El Kiffani (Αλγερία). Ημερομηνία γεννήσεως: 30 Μαρτίου 1972.

3. Mehrez AMDOUNI [γνωστός και ως α) Fabio FUSCO, β) Mohamed HASSAN, γ) Thale ABU]. Τόπος γεννήσεως: Τύνιδα (Τυνησία). Ημερομηνία γεννήσεως: 18 Δεκεμβρίου 1969.

4. Chiheb Ben Mohamed AYARI (γνωστός και ως Abu Hchem HICHEM), Via di Saliceto 51/9, Bologna, Ιταλία. Τόπος γεννήσεως: Τύνιδα (Τυνησία). Ημερομηνία γεννήσεως: 19 Δεκεμβρίου 1965.

5. Mondher BAAZAOUI (γνωστός και ως HAMZA), Via di Saliceto 51/9, Bologna, Ιταλία. Τόπος γεννήσεως: Kairouan (Τυνησία). Ημερομηνία γεννήσεως: 18 Μαρτίου 1967.

6. Lionel DUMONT [γνωστός και ως α) BILAL, β) HAMZA, γ) Jacques BROUGERE]. Τόπος γεννήσεως: Roubaix (Γαλλία). Ημερομηνία γεννήσεως: 21 Ιανουαρίου 1971

7. Moussa Ben Amor ESSAADI [γνωστός και ως α) DAH DAH, β) ABDELRAHMMAN, γ) BECHIR], Via Milano n. 108, Brescia, Ιταλία. Τόπος γεννήσεως: Tabarka (Τυνησία). Ημερομηνία γεννήσεως: 4 Δεκεμβρίου 1964.

8. Rachid FETTAR [γνωστός και ως α) Amine del Belgio, β) Djaffar], Via degli Apuli 5, Milan, Ιταλία. Τόπος γεννήσεως: Boulogin (Αλγερία) Ημερομηνία γεννήσεως: 16 Απριλίου 1969.

9. Brahim Ben Hedili HAMAMI, Via de' Carracci 15, Casalecchio di Reno (Bologna), Ιταλία. Τόπος γεννήσεως: Goubellat (Τυνησία). Ημερομηνία γεννήσεως: 20 Νοεμβρίου 1971.

10. Khalil JARRAYA [γνωστός και ως α) Khalil YARRAYA, β) Aziz Ben Narvan ABDEL', γ) AMRO, δ) OMAR, ε) AMROU, στ) AMR] Via Bellaria 10, Bologna, Ιταλία ή Via Lazio 3, Bologna, Ιταλία. Τόπος γεννήσεως: Sfax (Τυνησία). Ημερομηνία γεννήσεως: 8 Φεβρουαρίου 1969. Γνωστός επίσης ως Ben Narvan Abdel Aziz, γεννηθείς στη Sereka (πρώην Γιουγκοσλαβία) στις 15 Αυγούστου 1970.

11. Mounir Ben Habib JARRAYA (γνωστός και ως YARRAYA), Via Mirasole 11, Bologna, Ιταλία ή Via Ariosto 8, Casalecchio di Reno (Bologna), Ιταλία. Τόπος γεννήσεως: Sfax (Τυνησία). Ημερομηνία γεννήσεως: 25 Οκτωβρίου 1963.

12. Faouzi JENDOUBI [γνωστός και ως α) SAID, β) SAMIR] Via Agucchi 250, Bologna Ιταλία ή Via di Saliceto 51/9, Bologna, Ιταλία. Τόπος γεννήσεως: Beja (Τυνησία). Ημερομηνία γεννήσεως: 30 Ιανουαρίου 1966.

13. Fethi Ben Rebai MNASRI [γνωστός και ως α) AMOR, β) Omar ABU, γ) Fethi ALIC], Via Toscana 46, Bologna, Ιταλία ή Via di Saliceto 51/9, Bologna, Ιταλία. Τόπος γεννήσεως: Nefza (Τυνησία). Ημερομηνία γεννήσεως: 6 Μαρτίου 1969.

14. Najib OUAZ, Vicolo dei Prati 2/2, Bologna, Ιταλία. Τόπος γεννήσεως: Hekaima (Τυνησία). Ημερομηνία γεννήσεως: 12 Απριλίου 1960.

15. Ahmed Hosni RARRBO (γνωστός και ως ABDALLAH, ABDULLAH). Τόπος γεννήσεως: Bologhine (Αλγερία). Ημερομηνία γεννήσεως: 12 Σεπτεμβρίου 1974.

16. Nedal SALEH (γνωστός και ως HITEM), Via Milano 105, Casal di Principe (Caserta), Ιταλία ή Via di Saliceto 51/9, Bologna, Ιταλία. Τόπος γεννήσεως: Taiz (Υεμένη). Ημερομηνία γεννήσεως: 1 Μαρτίου 1970.

17. Zelimkhan Ahmedovic (Abdul-Muslimovich) YANDARBIEV. Τόπος γεννήσεως: χωριό Vydriha, περιοχή ανατολικού Καζακστάν, ΕΣΣΔ. Ημερομηνία γεννήσεως: 12 Σεπτεμβρίου 1952. Υπηκοότητα: Ρωσικής Ομοσπονδίας. Διαβατήριο: Ρωσικό διαβατήριο 43 αριθ. 1600453.